Patricia de Lille

Patricia de Lille (født 17. februar 1951) er en sørafrikansk politiker for partiet Democratic Alliance og ordfører i Cape Town. 

I apartheid-tiden var de Lille aktiv i fagforeningsarbeid og på slutten av 1980-tallet gikk hun inn i ledelsen for det radikale partiet Pan Africanist Congress (PAC). Hun representerte PAC i forhandlingene før de første demokratiske valgene i Sør-Afrika i 1994. Da partiet hun var en del av, gikk i oppløsning på slutten av 1990-tallet, startet hun i 2003 sitt eget parti, De uavhengige demokratene. Partiet deltok i parlamentsvalgene i 2004 og 2009 med rundt 1% oppslutning.

Som parlamentariker arbeidet hun for etterforskning av korrupsjon i forbindelse med våpenhandel, med koblinger helt til toppen av ANC. 

Partiet hennes gikk imidlertid i 2010 inn i Democratic Alliance og hun ble partiets ordfører i Cape Town.  

 Referanser 

Kategori:Sørafrikanske politikere
Kategori:Antiapartheid-aktivister
Kategori:Personer fra Western Cape
Kategori:Sørafrikanske aktivister
Kategori:Fagforeningspersoner